Ndzhaka Tented Camp | LekkeSlaap
Ndzhaka Tented Camp: Hooffoto's
Ndzhaka Tented Camp: Safari Tent
Ndzhaka Tented Camp: Safari Tent Double
Adres: Ndzhaka Camp-weg, Manyeleti Wildreservaat, Acornhoek, 1360, Mpumalanga
Ndzhaka Tented Camp is in die hartjie van die Manyeleti Wildreservaat geleë. Dit deel die onomheinde grense van die Krugerwildtuin, Sabi Sand en Timbavati Privaat Natuurreservate. "Ndzhaka" beteken "erfenis" en bied 'n ongekunstelde bos-toevlugsoord. Die selfsorgkamp is onlangs opgeknap, is nie omhein nie en gebruik nie elektrisiteit nie.
Die kamp is bekend en geliefd vir sy ongekunstelde atmosfeer sonder enige tierlantyntjies. Dit behou 'n gevoel van eksklusiwiteit met net 5 safari-tente met slaapplek vir 2 en opelug en suite-badkamers. Al die bogenoemde is op individuele, verhewe houtdekke geleë. Aangesien daar nie elektrisiteit is nie, word paraffien en sonkrag-lanterns gebruik om saans lig te voorsien.
Aandetes word dikwels op 'n oop vuur voorberei. Dit word bedien in die eetarea wat met lanterns belig word, of op die uitkykdek onder die groot jakkalsbessieboom met monnikaasvëls wat daarin nesmaak. Die kamp se intieme opset bied die ideale geleentheid vir avonturiers om met soortgelyke reisigers kennis te maak.
Daaglikse wildritte met sonsopkoms en sonsondergang is by die verblyf ingesluit. 'n Gids neem gaste op 'n oop voertuig. Vroegoggend kan gaste sien hoe die Afrika-bos ontwaak, en saans word 'n soeklig gebruik om skugter nag- en roofdiere op te spoor.
Die tweespoorpaaie is uitsluitlik vir die gebruik van die wildkyk-voertuie van die kampe/lodges so ons raai jou aan om ten minste een wildrit te bespreek gedurende jou verblyf. Alhoewel jy die luuksheid het om self na die Groot 5 te gaan soek, sal jy makliker die leeus, luiperds en wildehonde vind met een van ons gidse aan jou sy aangesien hulle elke pad, boom en watergat ken sowel as die diere wat dit graag besoek. Hul kennis van die reservaat en ervaring in spoorsny en die opspoor van spesifieke diere versterk net die ervaring.
Die kamp is weggesteek in 'n digte deel van die oewerwoud op die oewer van die seisoenale N'waswitsontso-rivier se bedding. Dit is ook na aan die hoofdam, wat 'n belangrike spilpunt van opwinding is vir wild- en voëlkykers aangesien troppe olifante en buffels gereeld daar aandoen. Ndzhaka se nabyheid aan die dam verseker oorvloedige wild-aktiwiteit om die kamp soos hulle na die water beweeg om te drink. Buiten die inwonende trop njalas, word grootwild gereeld gewaar in die digte bosse wat die kamp omring.
4.2 uit 5van 14 resensies vir Ndzhaka Tented Camp
Ndzhaka Camp-weg, Manyeleti Wildreservaat, Acornhoek, 1360, Mpumalanga
Gaste dink Ndzhaka Tented Camp het 'n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAJGZkMjAxN2U3LWEzZTgtNGFjZC04NmVkLTYxZmI3ZjIxOWViOQ?w=1440&h=960&fit=crop&auto=format Vanaf R6 400 per nag (vir 2 persone) 14 5 1 5 Ndzhaka Camp Road Manyeleti Game Reserve 1360 Mpumalanga 086 999 0018 14:00-17:00 11:00 -24.596666666667 31.473611111111